b'\n_START_ARTICLE_\nPostna\xc8\x9bionalism\n_START_PARAGRAPH_\nPostna\xc8\x9bionalismul sau non-na\xc8\x9bionalismul este un proces sau o tendin\xc8\x9b\xc4\x83 prin care statele na\xc8\x9bionale \xc8\x99i identit\xc4\x83\xc8\x9bile na\xc8\x9bionale \xc3\xae\xc8\x99i pierd importan\xc8\x9ba \xc3\xaen context interstatal \xc8\x99i suprana\xc8\x9bional. Postna\xc8\x9bional, conform dic\xc8\x9bionarului Oxford, se refer\xc4\x83 la o perioad\xc4\x83 temporal\xc4\x83 sau la o societate \xc3\xaen care identitatea na\xc8\x9bional\xc4\x83 \xc8\x99i-a pierdut din importan\xc8\x9b\xc4\x83. De\xc8\x99i postna\xc8\x9bionalismul nu este considerat strict antonim al na\xc8\x9bionalismului, cei doi termeni \xc8\x99i asump\xc8\x9biile asociate acestora sunt antitetice din moment ce postna\xc8\x9bionalismul este un proces interna\xc8\x9bionalizat._NEWLINE_Exist\xc4\x83 mai mul\xc8\x9bi factori care contribuie la aspectele postna\xc8\x9bionalismului, inclusiv elemente economice, politice \xc8\x99i culturale._NEWLINE_Globalizarea accentuat\xc4\x83 a factorilor economici precum expansiunea comer\xc8\x9bului interna\xc8\x9bional cu materii prime, manufacturi \xc8\x99i servicii, respectiv importan\xc8\x9ba corpora\xc8\x9biilor multina\xc8\x9bionale \xc8\x99i interna\xc8\x9bionaliz\xc4\x83rii pie\xc8\x9belor financiare, reprezint\xc4\x83 motivele \xc3\xaen baza c\xc4\x83rora s-a produs trecerea de la economiile na\xc8\x9bionale la cele globale. La momentul respectiv, puterea socio-politic\xc4\x83 este par\xc8\x9bial transferat\xc4\x83 de la autorit\xc4\x83\xc8\x9bile na\xc8\x9bionale la entit\xc4\x83\xc8\x9bile superna\xc8\x9bionale, entit\xc4\x83\xc8\x9bie precum companiile multina\xc8\x9bionale, Na\xc8\x9biunile Unite, Uniunea European\xc4\x83, Acordul Nord-American de Comer\xc8\x9b Liber \xc8\x99i NATO. Mai mult, industria mass-media \xc8\x99i cea a divertismentului se globalizeaz\xc4\x83 treptat, facilit\xc3\xa2nd astfel formarea unor tendin\xc8\x9be \xc8\x99i opinii la scar\xc4\x83 suprana\xc8\x9bional\xc4\x83. Migra\xc8\x9bia anumitor grupuri sau indivizi \xc3\xaentre state contribuie la constituirea unor identit\xc4\x83\xc8\x9bi \xc8\x99i credin\xc8\x9be postna\xc8\x9bional cu toate c\xc4\x83 ata\xc8\x99amentul fa\xc8\x9b\xc4\x83 de cet\xc4\x83\xc8\x9benie \xc8\x99i identitatea na\xc8\x9bional\xc4\x83 r\xc4\x83m\xc3\xa2ne de cele mai multe ori important.\n_START_SECTION_\nPostna\xc8\x9bionalismul \xc8\x99i drepturile omului\n_START_PARAGRAPH_\n\xc3\x8en literatura de specialitate, postna\xc8\x9bionalismul este asociat cu expansiunea legilor \xc8\x99i normelor interna\xc8\x9bionale ale drepturilor omului. Normele interna\xc8\x9bionale ale drepturilor omului sunt eviden\xc8\x9biate prin stresarea drepturilor individului \xc3\xaen termenii \xe2\x80\x9epersonalit\xc4\x83\xc8\x9bii\xe2\x80\x9d sale \xc8\x99i nu doar a cet\xc4\x83\xc8\x9beniei. Legile interna\xc8\x9bionale ale drepturilor omului nu recunosc dreptul de a intra \xc3\xaen orice stat a c\xc4\x83rui cet\xc4\x83\xc8\x9benie nu o de\xc8\x9bii, \xc3\xaens\xc4\x83 necesit\xc4\x83 judecarea acestor indivizi \xc3\xaen baza unor criterii universale \xc8\x99i nu particulare precum favorizarea unui anumit sex sau a unei etnicit\xc4\x83\xc8\x9bi. Acest fapt afecteaz\xc4\x83 cet\xc4\x83\xc8\x9benia \xc8\x99i legile imigra\xc8\x9biei, \xc3\xaen special \xc3\xaen t\xc4\x83rile occidentale. Germania, de exemplu, a modificat - dac\xc4\x83 nu chiar eliminat - ob\xc8\x9binerea cet\xc4\x83\xc8\x9beniei prin ius sangvinis, motiv pentru care mul\xc8\x9bi germani de origine turc\xc4\x83 au fost exclu\xc8\x99i din procesul de ob\xc8\x9binere a acesteia. Intelectualii care sus\xc8\x9bin acest argument \xc3\xaei includ pe Yasemin Soysal, David Jacobson, and Saskia Sassen.\n_START_SECTION_\n\xc3\x8en Uniunea European\xc4\x83\n_START_PARAGRAPH_\nIntregrarea european\xc4\x83 a creat un sistem de entit\xc4\x83\xc8\x9bi suprana\xc8\x9bionale \xc8\x99i este deseori discutat \xc3\xaen rela\xc8\x9bie cu no\xc8\x9biunea de postna\xc8\x9bionalism.\n_START_SECTION_\n\xc3\x8en Canada\n_START_PARAGRAPH_\n\xc3\x8en 2015, prim-ministrul canadian Justin Trudeau a declarat \xc3\xaen contextul definirii valorilor canadiene c\xc4\x83 \xc8\x9bara sa este primul stat postna\xc8\x9bional.\n_START_SECTION_\n\xc3\x8en mass-media\n_START_PARAGRAPH_\nCatherine Frost, profesor de \xc8\x99tiin\xc8\x9be politice la Universitatea McMaster, sus\xc8\x9bine c\xc4\x83 \xc3\xaen timp ce internetul \xc8\x99i rela\xc8\x9biile sociale online contureaz\xc4\x83 leg\xc4\x83turile sociale \xc8\x99i politice dincolo de grani\xc8\x9bele na\xc8\x9bionale, acestea nu au \xe2\x80\x9eangajamentul sau coezivitatea necesar\xc4\x83 fundament\xc4\x83rii unui nou tip de rela\xc8\x9bii sociale \xc8\x99i politice\xe2\x80\x9d.\n_START_SECTION_\n\xc3\x8en sport\n_START_PARAGRAPH_\nTendin\xc8\x9bele postna\xc8\x9bionale au ie\xc8\x99it \xc3\xaen eviden\xc8\x9b\xc4\x83 \xc3\xaen sportul profesionist. Simon Kuper a caracterizat Campionatul European de Fotbal 2008 drept \xe2\x80\x9eprimul campionat european postna\xc8\x9bional\xe2\x80\x9d. Acesta a sus\xc8\x9binut c\xc4\x83 pe parcursul campionatului fair play-ul \xc8\x99i distrac\xc8\x9bia au fost mai importante at\xc3\xa2t pentru juc\xc4\x83tori, c\xc3\xa2t \xc8\x99i pentru fani dec\xc3\xa2t rivalit\xc4\x83\xc8\x9bile na\xc8\x9bionale sau chiar victoriile.'